钦定古今图书集成/理学汇编/学行典/第270卷 > 俞远
## 钦定古今图书集成/理学汇编/学行典/第270卷 > 俞远

按《江阴县志》：俞远奕曾子孙作为《墓砖记》云：“先生字
之近，小字绍堂，居空谷里，因以为号。其先宋衣缨大
族，至内附三世不仕，家业益衰，遂为齐民。先生生甚
癯，美髯清肌，目光炯然，爱著小冠，戴方山棕笠、白绮
裘，环玉带，望之如风尘表人。好读书，子弟承先生教，
揖让进退及为诗文，皆有法度。博综典故，问无不答”，
尤善谈名理。先生生长兵馀，苦为生难；诛蓬藋，植桑
枣，理颓垣废址，二十年弗具。生徒辇材输甓，稍助成
之，为堂三间。壬辰寇发，复为丘墟。先生扫地为席，啸
歌自如，一切世事，绝口不言。惟酷嗜诗，虽抢攘未尝
废。吟声不乐著书曰：“后世书愈多而学愈陋矣。”唯《豆
亭集》《学诗管见》行于世。